Rådets forordning (EF) nr. 1447/2000

af 26. juni 2000

om ændring af forordning (EF) nr. 2742/1999 om fastsættelse for år 2000 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur(1), særlig artikel 8, stk. 4,

under henvisning til forslag fra Kommissionen, og

ud fra følgende betragtninger:

(1) Forordning (EF) nr. 2742/1999(2) fastsætter fiskerimulighederne og de dertil knyttede betingelser for visse fiskebestande og grupper af fiskebestande for EF-farvandene for 2000.

(2) I overensstemmelse med proceduren i artikel 3 i den fiskeriaftale af 11. december 1992, der er indgået mellem Kongeriget Sverige og Den Russiske Føderation, har Fællesskabet på Kongeriget Sveriges vegne ført konsultationer med Den Russiske Føderation om de gensidige fiskerirettigheder for 2000. Resultaterne af ovennævnte konsultationer skal indsættes i bilag I A til forordning (EF) nr. 2742/1999.

(3) Fællesskabet har siden 1977 haft en ordning for bevarelse og forvaltning af fiskeressourcerne, som gælder for fartøjer, der fører visse tredjelandes flag, i 200-sømilezonen ud for det franske departement Guyanas kyster. Denne ordnings kontinuitet bør sikres, især ved at opretholde begrænsningen af det fiskeri, som vedrører visse fiskebestande i denne zone, med henblik på at bevare disse og sikre en passende rentabilitet for de berørte fiskere.

(4) Rejeforarbejdningsindustrien på det franske departement Guyanas område er afhængig af landingerne fra tredjelandsfartøjer, der fisker i fiskerizonen ud for dette departement. Det er derfor nødvendigt at fastlægge passende betingelser, så disse fartøjers fiskeri og landinger kan kontrolleres.

(5) Forordning (EF) nr. 2742/1999 bør ændres i overensstemmelse hermed -

UDSTEDT FØLGENDE FORORDNING:

Artikel 1

I forordning (EF) nr. 2742/1999 foretages følgende ændringer:

1) I artikel 13 indsættes følgende stykke:

"2a. Udstedelsen af licenser til fiskeri i det franske departement Guyanas farvande er betinget af, at rederen forpligter sig til på anmodning af Kommissionen at give tilladelse til, at der tages en observatør om bord."

2) I artikel 14 indsættes følgende stykke:

"1a. Førere af fartøjer, hvortil der er udstedt en licens til fiskeri efter finnefisk eller tun i det franske departement Guyanas farvande, udfærdiger i forbindelse med landinger efter hver fangstrejses afslutning til de franske myndigheder en opgørelse, hvis nøjagtighed skibsføreren er eneansvarlig for, med angivelse af de mængder rejer, der er fanget og beholdt om bord siden sidste opgørelse. Opgørelsen udfærdiges under anvendelse af formularen i bilag VIb.

De franske myndigheder træffer de fornødne foranstaltninger for at kontrollere opgørelsernes nøjagtighed, navnlig ved at sammenholde dem med den i stk. 2 omhandlede logbog. Efter kontrollen påtegnes opgørelsen af den kompetente tjenestemand.

De franske myndigheder sender inden udgangen af hver måned Kommissionen alle opgørelser vedrørende den foregående måned."

3) I artikel 14, stk. 2, tilføjes følgende afsnit:"Ved fiskeri i det franske departement Guyanas farvande skal logbogen svare til modellen i bilag VIIa. En kopi af denne logbog sendes via de franske myndigheder til Kommissionen senest 30 dage efter den sidste dag af hver fangstrejse."

4) I artikel 14, stk. 3, tilføjes følgende afsnit:"Hvis Kommissionen for en periode på en måned ikke modtager oplysninger vedrørende et fartøj, der har licens til fiskeri i det franske departement Guyanas farvande, inddrages det pågældende fartøjs licens."

5) Angivelserne i bilag I til denne forordning træder i stedet for eller indsættes i de tilsvarende angivelser i bilag I A.

6) Angivelserne i bilag II til denne forordning indsættes i bilag VI.

7) Angivelserne i bilag III til denne forordning indsættes i bilag VIa.

8) I bilag VIa foretages følgende ændringer:

- Der indsættes en ny fodnote 2a efter udtrykket "Rejer Penaeus" ud for landene "Barbados", "Guyana", "Surinam" og "Trinidad og Tobago". Fodnotens tekst affattes således:

"(2a) Licenser til fiskeri efter rejer i det franske departement Guyanas farvande udstedes på grundlag af en fiskeriplan, som forelægges af myndighederne i det pågældende tredjeland og godkendes af Kommissionen. Gyldighedsperioden for den enkelte licens begrænses til den fangstperiode, der er fastsat i den fiskeriplan, som licensen er udstedt på grundlag af."

- Sidst i fodnote 3 indsættes et nyt afsnit, der affattes således:

"Såfremt ovennævnte påtegning afslås, underretter de franske myndigheder den pågældende ansøger samt Kommissionen herom, idet der redegøres for årsagen til afslaget."

9) Bilag IV til denne forordning indsættes som bilag VIb.

10) Bilag V til denne forordning indsættes som bilag VIIa.

11) I bilag VIII indsættes følgende angivelser i listen over artsnavne og koder:

">TABELPOSITION>".

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 26. juni 2000.

På Rådets vegne

J. Coelho

Formand

(1) EFT L 389 af 31.12.1992, s. 1. Forordningen er senest ændret ved forordning (EF) nr. 1181/98 (EFT L 164 af 9.6.1998, s. 1 ).

(2) EFT L 341 af 31.12.1999, s. 1.

BILAG I

(Angivelserne erstatter eller indsættes i de tilsvarende angivelser i bilag I A til forordning (EF) nr. 2742/1999)

>TABELPOSITION>

Særlige betingelser:

Inden for ovennævnte kvoter må der højst tages nedennævnte mængder i de angivne zoner:

>TABELPOSITION>

BILAG II

(Angivelserne indsættes i bilag VI til forordning (EF) nr. 2742/1999)

>TABELPOSITION>

BILAG III

(Angivelserne indsættes i bilag VIa til forordning (EF) nr. 2742/1999)

>TABELPOSITION>

BILAG IV

(Bilaget indsættes som bilag VI b til forordning (EF) nr. 2742/1999)

"BILAG VI b

Opgørelse i henhold til artikel 10, stk. 2

>PIC FILE= "L_2000163DA.000903.EPS">"

BILAG V

(Bilaget indsættes som bilag VIIa til forordning (EF) nr. 2742/1999)

"BILAG VIIa

>PIC FILE= "L_2000163DA.001101.EPS">"